เอกสารแนบ 5 : รายงานคณะกรรมการชุดย่อย

รายงานคณะกรรมการตรวจสอบ

เรียน ท่านผู้ถือหุ้น

บริษัท ไดนาสตี้ เซรามิค จำกัด(มหาชน)

คณะกรรมการบริษัทมีมติกำหนดองค์ประกอบ คุณสมบัติ วาระการดำรงตำแหน่ง
และหน้าที่ความรับผิดชอบของคณะกรรมการตรวจสอบเป็นกฎบัตรไว้เป็นลายลักษณ์อักษร
ในรอบปีที่ผ่านมาคณะกรรมการตรวจสอบ ประกอบด้วยกรรมการอิสระ 3 ท่าน ดังนี้

+---------------------------+----------------------+------------------+
| ชื่อ-สกุล                    | ตำแหน่ง               | การเข้าร่วมประชุมใน |
|                           |                      |                  |
|                           |                      | ปี 2556 (ครั้ง)     |
+---------------------------+----------------------+------------------+
| 1.      นายโยธิน จ๋วงพานิช   | ประธานกรรมการตรวจสอบ | 5/5              |
| ^(*)                      |                      |                  |
+---------------------------+----------------------+------------------+
| 2.      นายสุรศักดิ์          | กรรมการตรวจสอบ       | 5/5              |
| โกสิยะจินดา                 |                      |                  |
+---------------------------+----------------------+------------------+
| 3.      นายผจญ ขจิตสาร     | กรรมการตรวจสอบ       | 5/5              |
+---------------------------+----------------------+------------------+

^(*) กรรมการลำดับที่ 1 :
เป็นผู้มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงิน

โดยนางสาวสมฤทัย บุญฤทธิ์ ผู้อำนวยการสำนักระบบงานและตรวจสอบภายใน
ทำหน้าที่เลขานุการคณะกรรมการตรวจสอบ

คณะกรรมการตรวจสอบปฏิบัติหน้าที่ตามที่คณะกรรมการบริษัทมอบหมาย และตามกฎบัตรของ
คณะกรรมการตรวจสอบ ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในรอบปี
2556 คณะกรรมการตรวจสอบได้ประชุมรวม 5 ครั้ง โดยได้มีการหารือร่วมกับฝ่ายบริหาร
ผู้ตรวจสอบภายในและผู้สอบบัญชีในเรื่องที่เกี่ยวข้อง
กรรมการตรวจสอบทุกคนได้เข้าร่วมประชุมครบทุกครั้ง
และได้สรุปรายงานผลการประชุมให้คณะกรรมการบริษัททราบ สรุปสาระสำคัญของภารกิจในรอบปีได้
ดังนี้

1.  การสอบทานรายงานทางการเงิน

คณะกรรมการตรวจสอบได้สอบทานงบการเงินรายไตรมาส และงบการเงินประจำปีของบริษัท
รวมทั้งงบการเงินรวมของบริษัทฯและบริษัทย่อย ร่วมกับฝ่ายจัดการ และ ส่วนงานตรวจสอบภายใน
โดยพิจารณาในประเด็นสำคัญพร้อมให้คำแนะนำ
รวมข้อคิดเห็นที่เป็นประโยชน์เพื่อให้มั่นใจว่ากระบวนการจัดทำงบการเงินของบริษัทฯ
มีความถูกต้องเชื่อถือได้
ทั้งมีการเปิดเผยข้อมูลที่สำคัญอย่างเพียงพอและทันเวลาต่อผู้ใช้งบการเงินสอดคล้องกับกฎหมายและประกาศที่เกี่ยวข้อง
กฎเกณฑ์ของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
ทั้งเป็นไปตามมาตรฐานการบัญชีที่รับรองทั่วไป และถือปฏิบัติโดยสม่ำเสมอ
นอกจากนี้คณะกรรมการตรวจสอบได้ประชุมร่วมกับผู้สอบบัญชี เพื่อซักถามประเด็นต่างๆ
จากผลการตรวจสอบของผู้สอบบัญชี
ปรากฏว่าผู้สอบบัญชีไม่มีข้อมูลหรือข้อสังเกตเป็นพิเศษจากการตรวจสอบแต่ประการใด

2.  รายการเกี่ยวโยงหรือรายการที่อาจมีความขัดแย้งทางผลประโยชน์

คณะกรรมการตรวจสอบได้พิจารณาและให้ความเห็นเกี่ยวกับรายการเกี่ยวโยงกัน
หรือรายการที่อาจมีความขัดแย้งทางผลประโยชน์ของบริษัทฯและบริษัทย่อย
โดยยึดหลักความระมัดระวัง ความสมเหตุสมผล และคำนึงถึงประโยชน์ของผู้มีส่วนได้เสียของบริษัท
รวมทั้งการเปิดเผยข้อมูลอย่างเพียงพอ ตามเงื่อนไขที่ตลาดหลักทรัพย์แห่งประเทศไทยกำหนด

3.  การสอบทานการบริหารความเสี่ยง

คณะกรรมการตรวจสอบได้พิจารณานโยบายบริหารความเสี่ยงของคณะกรรมการบริหารความเสี่ยง
แผนงานและแนวทางการบริหารจัดการความเสี่ยง
นอกจากนี้ยังได้สอบทานการบริหารจัดการความเสี่ยงอันเกิดจากภาวะภายในและภายนอกองค์กร
โดยมีการประชุมร่วมกับฝ่ายจัดการของบริษัท
รวมทั้งพิจารณาและสอบทานประสิทธิภาพและความเหมาะสมของกระบวนการบริหารความเสี่ยง
พร้อมทั้งให้ข้อเสนอแนะเพื่อนำไปปรับปรุงให้ดียิ่งขึ้น

4.  สอบทานระบบการควบคุมภายใน

คณะกรรมการตรวจสอบได้สอบทานความเพียงพอของระบบการควบคุมภายในของบริษัทฯและบริษัทย่อย
เพื่อประเมินความเพียงพอ เหมาะสม และความมีประสิทธิภาพของระบบการควบคุมภายใน
การดำเนินงานของฝ่ายบริหารที่สอดคล้องกับนโยบาย และอำนาจอนุมัติที่กำหนดไว้
ทั้งนี้คณะกรรมการตรวจสอบไม่พบจุดอ่อนหรือข้อบกพร่องอันเป็นนัยสำคัญ

5. สอบทานการกำกับดูแลกิจการที่ดี

คณะกรรมการตรวจสอบได้สอบทานให้บริษัทฯ
มีการบริหารจัดการตามหลักการของการกำกับดูแลกิจการที่ดี เพื่อให้การปฏิบัติงานมีความโปร่งใส
และเป็นธรรม สร้างความเชื่อมั่นและเชื่อถือได้ให้แก่ผู้มีส่วนได้เสีย
นอกจากนี้คณะกรรมการตรวจสอบได้มีการประเมินผลการปฏิบัติงานของคณะกรรมการตรวจสอบ
โดยรวมทั้งคณะและประเมินตนเอง ตามแนวทางปฏิบัติที่ดี

6.  การกำกับดูแลงานตรวจสอบภายใน

คณะกรรมการตรวจสอบได้พิจารณาความเป็นอิสระของฝ่ายตรวจสอบภายใน ขอบเขตการปฏิบัติงาน
แผนการตรวจสอบประจำปี พิจารณารายงานผลการตรวจสอบ
การติดตามผลการแก้ไขตามรายงานการตรวจสอบ
ให้คำแนะนำในการพัฒนาปรับปรุงการปฏิบัติงานตรวจสอบให้มีประสิทธิภาพ

7.  พิจารณาเสนอแต่งตั้งผู้สอบบัญชีและกำหนดค่าตอบแทนประจำปี 2557

คณะกรรมการตรวจสอบได้พิจารณาคัดเลือกผู้สอบบัญชีและค่าตอบแทนโดยพิจารณาถึงความรู้
ความสามารถ ประสบการณ์และคุณภาพงานของผู้สอบบัญชีในรอบปีที่ผ่านมา ทั้งนี้
คณะกรรมการตรวจสอบได้พิจารณาผลการปฏิบัติงานของผู้สอบบัญชี บริษัท แกรนท์ ธอนตัน จำกัด
พร้อมทั้งพิจารณาค่าตอบแทนผู้สอบบัญชี นำเสนอผ่านคณะกรรมการบริษัท
โดยเห็นว่าเป็นผู้ที่มีความเข้าใจธุรกิจของบริษัทฯ ประกอบวิชาชีพด้วยความเป็นอิสระ
เป็นกลางและส่งมอบงานตรวจสอบตามเวลาอย่างสม่ำเสมอ
ซึ่งคณะกรรมการตรวจสอบได้เสนอที่ประชุมสามัญผู้ถือหุ้นประจำปี 2557 แต่งตั้ง ให้ บริษัท แกรนท์
ธอนตัน จำกัด เป็นผู้สอบบัญชีของบริษัทฯและบริษัทย่อย ในอัตราค่าตอบแทน เป็นเงิน 1.98
ล้านบาท ลดลงจากปีก่อนร้อยละ 2

ในรอบปีที่ผ่านมา คณะกรรมการตรวจสอบมีความเห็นว่า
บริษัทฯจัดให้มีระบบการควบคุมภายในที่โปร่งใสเพียงพอและเหมาะสม
ครอบคลุมการปฏิบัติงานที่มีความเสี่ยง
และมีกระบวนการที่ช่วยให้เกิดความมั่นใจว่าการปฏิบัติงานของบริษัทฯ
ดำเนินงานโดยมีระบบการกำกับดูแลกิจการที่ดี
มีระบบบัญชีและรายงานทางการเงินมีความถูกต้องเชื่อถือได้ รวมทั้งได้ปฏิบัติตามกฎหมาย ระเบียบ
ข้อบังคับที่เกี่ยวข้องกับการดำเนินธุรกิจของบริษัทฯ

  ในนามคณะกรรมการตรวจสอบ

  ของบริษัท ไดนาสตี้ เซรามิค จำกัด(มหาชน)

  (นายโยธิน จ๋วงพานิช)

  ประธานคณะกรรมการตรวจสอบ วันที่ 11 กุมภาพันธ์ 2557

รายงานคณะกรรมการบริหารและกำกับดูแลกิจการ

เรียน ท่านผู้ถือหุ้น

  คณะกรรมการบริษัท ไดนาสตี้ เซรามิค จำกัด(มหาชน) มีมติแต่งตั้ง
  คณะกรรมการบริหารและกำกับดูแลกิจการ
  เพื่อรับผิดชอบด้านการกำกับดูแลกิจการให้เป็นไปตามหลักการกำกับดูแลกิจการที่ดี

  สำหรับปี 2556 คณะกรรมการบริหารและกำกับดูแลกิจการ มีการประชุมรวม 1 ครั้ง
  เพื่อพิจารณาเรื่องต่างๆ ที่เป็นการสนับสนุนและส่งเสริมให้บริษัทมีการกำกับดูแลกิจการที่ดี
  โดยสามารถสรุปสาระสำคัญ ได้ดังนี้

-   ทบทวนนโยบายการกำกับดูแลกิจการ เพื่อให้สอดคล้องกับ หลักการกำกับดูแลกิจการที่ดี
    สำหรับบริษัทจดทะเบียนปี 2555 (ปรับปรุง) โดยฝ่ายพัฒนาธรรมาภิบาลเพื่อตลาดทุน
    ตลาดหลักทรัพย์แห่งประเทศไทย

-   จัดทำ “นโยบายการต่อต้านคอรัปชั่น” เพื่อใช้เป็นแนวทางในการทำธุรกิจอย่างสร้างสรรค์
    มีความโปร่งใส และสามารถตรวจสอบได้
    โดยเปิดเผยไว้ในเว็บไซด์พร้อมทั้งให้กรรมการและผู้บริหารรวมทั้งพนักงานทุกระดับรับทราบเพื่อถือปฏิบัติ

-   กำหนดหลักเกณฑ์การเปิดโอกาสให้ผู้ถือหุ้นเสนอระเบียบวาระและเลือกตั้งกรรมการเป็นการล่วงหน้า
    ในการประชุมผู้ถือหุ้นสามัญประจำปี 2557

-   ดูแลและส่งเสริมให้คณะกรรมการบริษัทมีการประเมินตนเอง ตามแบบประเมินตนเอง เรื่อง
    การปฏิบัติตามหลักการกำกับดูแลกิจการที่ดี (Corporate Governance Self
    Assessment)

-   ส่งเสริมกรรมการใหม่ เข้าอบรม
    หลักสูตรพื้นฐานของกรรมการเพื่อทราบถึงแนวทางการปฏิบัติหน้าที่กรรมการได้ตาม
    Fiduciary Duties และหลักการกำกับดูแลกิจการที่ดี
    จัดโดยสมาคมส่งเสริมสถาบันกรรมการบริษัทไทย

  ในปี 2556 บริษัทฯ ได้รับการจัดอันดับด้านการกำกับดูแลกิจการอยู่ในเกณฑ์ “ดีมาก” (Very
  Good CG Scoring) จากการประเมินผลของ สมาคมส่งเสริมสถาบันกรรมการบริษัทไทย
  (IOD) ร่วมกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  และตลาดหลักทรัพย์แห่งประเทศไทย (ตลท.) และยังได้รับการประเมิน AGM Rating
  จากสมาคมส่งเสริมผู้ลงทุนไทย ให้ได้รับผลคะแนนเฉลี่ยโดยรวม 98% ซึ่งถือเป็นคะแนนระดับ
  “ดีเยี่ยม”

  จากผลการประเมินดังกล่าวสื่อให้เห็นว่า
  บริษัทได้ให้ความสำคัญด้านการกำกับดูแลกิจการและมุ่งมั่น ทุ่มเท
  อุตสาหะในการยึดถือและปฏิบัติตามหลักการกำกับดูแลกิจการที่ดีอย่างต่อเนื่อง และ
  บริษัทยังคงยืนหยัดที่จะดำเนินธุรกิจควบคู่ไปกับการใส่ใจ
  ดูแลรักษาสังคมและสิ่งแวดล้อมภายใต้หลักจริยธรรมทางธุรกิจ และการกำกับดูแลกิจการที่ดี
  ตลอดจนจัดให้มีการบริหารจัดการที่ดีและสามารถตรวจสอบได้
  ซึ่งจะเป็นการเสริมสร้างความแข็งแกร่งและเติบโตทางธุรกิจอย่างมั่นคงให้บริษัทในระยะยาว

(นายรุ่งโรจน์ แสงศาสตรา)

ประธานคณะกรรมการบริหารและกำกับดูแลกิจการ

รายงานคณะกรรมการบริหารความเสี่ยงและความต่อเนื่องทางธุรกิจ

เรียน ท่านผู้ถือหุ้น

คณะกรรมการบริษัท ของ บริษัท ไดนาสตี้ เซรามิค จำกัด (มหาชน)
ได้แต่งตั้งคณะกรรมการบริหารความเสี่ยงและความต่อเนื่องทางธุรกิจ โดยมีบทบาท
หน้าที่กำกับดูแลเพื่อให้มั่นใจว่าบริษัทฯ มีการบริหารความเสี่ยงอย่างครบถ้วนในทุกๆ กิจกรรมหลัก
โดยมีการพิจารณาความเสี่ยงที่เกี่ยวข้องกัน
รวมทั้งมีการพิจารณากำหนดแผนงานเพื่อลดหรือรองรับผลกระทบจากความเสี่ยงที่เชื่อมโยงกันของธุรกิจ
เพื่อให้มั่นใจว่าการบริหารความเสี่ยงของบริษัทฯ
มีการดำเนินการอย่างมีประสิทธิผลและต่อเนื่องเป็นกิจการที่มีความยั่งยืน

ในรอบปี 2556 มีการประชุมคณะกรรมการบริหารความเสี่ยงและความต่อเนื่องทางธุรกิจ รวม 1
ครั้ง โดยมีการหารือร่วมกับฝ่ายบริหาร ผู้ตรวจสอบภายใน
รวมทั้งมีการประชุมร่วมกับคณะกรรมการตรวจสอบ สรุปสาระสำคัญในการปฏิบัติหน้าที่ได้ ดังนี้

-   ทบทวนประสิทธิภาพของระบบการจัดการความเสี่ยงขององค์กรภายในกลุ่มบริษัทฯ

  บริษัทฯ ได้
  นำหลักการบริหารความต่อเนื่องทางธุรกิจมาใช้เป็นเครื่องมือในการบริหารจัดการรับมือกับความเสี่ยง
  ความไม่แน่นอนที่จะมีผลกระทบต่อเป้าหมายการดำเนินงานตั้งแต่ปี 2554
  และได้มีการพัฒนากระบวนการบริหารความต่อเนื่องทางธุรกิจให้เป็นไปตามมาตรฐานอุตสาหกรรม
  เพื่อมั่นใจว่าบริษัทฯ สามารถบรรลุเป้าหมายที่กำหนดไว้ บริษัทฯ
  มีการกำหนดรูปแบบโครงสร้างการบริหารความเสี่ยงจัดทำโดยหน่วยงานบริหารความเสี่ยง
  ซึ่งทำหน้าที่ประสานกับหน่วยงานต่างๆ ในการบ่งชี้ประเมิน รวบรวมและติดตามความเสี่ยง

-   ทบทวนความเสี่ยงที่สำคัญที่เกิดขึ้นจริงและอาจเกิดขึ้นอนาคต เช่น
    ความเสี่ยงจากการจัดหาวัตถุดิบ ความเสี่ยงจากราคาค่าเชื้อเพลิง
    ความเสี่ยงจากการกระบวนการผลิต ความเสี่ยงจากการพึ่งพาบุคลากรในการผลิต

-   ติดตามการดำเนินงานตามแผนงานการบริหารความเสี่ยงของหน่วยงานต่างๆ

  บริษัทฯ ได้ติดตามการจัดทำแผนบริหารภาวะวิกฤตและทบทวนแผนให้เป็นปัจจุบัน
  โดยพิจารณาประเด็นต่างๆ เช่น สถานการณ์และสิ่งแวดล้อมที่เปลี่ยนแปลง
  ผู้รับผิดชอบและบทบาทหน้าที่ ขั้นตอนการดำเนินงานรวมถึงความทันสมัยของข้อมูลและดูแลให้
  มีการซักซ้อมแผนฉุกเฉินเป็นประจำทุกปี

คณะกรรมการบริหารความเสี่ยงและความต่อเนื่องทางธุรกิจ
ได้ให้ความสำคัญกับการบริหารความเสี่ยงฯ อย่างต่อเนื่อง เพื่อให้บริษัทฯ
ดำเนินงานโดยมีระบบการบริหารความเสี่ยงฯที่ดีมีประสิทธิผล มีการบริหารจัดการที่เป็นเลิศ
ซึ่งเชื่อมั่นว่าจะทำให้บริษัทฯประสบความสำเร็จได้ตามเป้าหมาย

(นายสัญชัย เจนจรัตน์)

ประธานคณะกรรมการบริหารความเสี่ยงและความต่อเนื่องทางธุรกิจ

รายงานคณะกรรมการสรรหาและพิจารณาผลตอบแทน

เรียน ท่านผู้ถือหุ้น

คณะกรรมการสรรหาและพิจารณาผลตอบแทน บริษัท ไดนาสตี้ เซรามิค จำกัด (มหาชน)
ได้รับการแต่งตั้งจากคณะกรรมการบริษัท ซึ่ง ณ ปัจจุบันคณะกรรมการสรรหาฯ ประกอบด้วย
นายรุ่งโรจน์ แสงศาสตรา เป็นประธาน นายสัญชัย เจนจรัตน์ นายมนต์รัก แสงศาสตรา
และนายมารุต แสงศาสตรา เป็นกรรมการ โดยมี นางสาวสุภาภรณ์ มีเภตรา เป็นเลขานุการ

ในรอบปี 2556 คณะกรรมการสรรหาฯ
ได้ปฏิบัติหน้าที่ภายใต้ขอบเขตอำนาจหน้าที่ตามที่ได้รับมอบหมายจากคณะกรรมการบริษัท
โดยจัดให้มีการประชุม รวม 2 ครั้ง และกรรมการทั้งสามท่านเข้าร่วมประชุมครบทุกครั้ง
เพื่อพิจารณาเรื่องสำคัญตามหน้าที่และความรับผิดชอบที่ได้รับมอบหมายจากคณะกรรมการบริษัท
สรุปได้ดังนี้

1)  พิจารณาบุคคลที่มีคุณสมบัติเหมาะสมเป็นกรรมการของบริษัทฯ เพื่อ

    1.  ทดแทนกรรมการ ของ บมจ.ไทล์ท้อป อินดัสตรี้ (บริษัทย่อย)
        ที่ลาออกจากตำแหน่งจำนวน 1 ท่าน คือ นายชนะ สุทธิหวังเจริญ (ลาออกเมื่อ วันที่ 31
        ธันวาคม 2555) ซึ่งคณะกรรมการสรรหาฯ
        ได้พิจารณาถึงความเหมาะสมและประโยชน์สูงสุดแก่บริษัทฯ เห็นว่า นายมารุต
        แสงศาสตรา เป็นบุคคลผู้ทรงคุณวุฒิ มีความรู้ ความสามารถ
        มีประสบการณ์ที่เป็นประโยชน์ต่อการดำเนินธุรกิจของบริษัทฯ มีวิสัยทัศน์ ที่กว้างไกล
        จึงได้เสนอต่อที่ประชุมคณะกรรมการบริษัท ไทล์ท้อป อินดัสตรี้ จำกัด(มหาชน) ครั้งที่
        110 (1/2556) วันที่ 10 มกราคม 2556
        เพื่อเห็นชอบการเสนอแต่งตั้งกรรมการแทนตำแหน่งที่ว่างลง

  1.2 ทดแทนกรรมการที่ครบกำหนดออกจาก ตำแหน่งตามวาระจำนวน 3 ท่าน ได้แก่ นายโยธิน
  จ๋วงพานิช นายสัญชัย เจนจรัตน์ และ นายสุวิทย์ สมานพันธ์ชัย
  ทั้งนี้เพื่อเป็นการส่งเสริมและสนับสนุนนโยบายการกำกับดูแลที่ดีของบริษัทฯซึ่งเปิดโอกาสให้ผู้ถือหุ้นส่วนน้อยเสนอรายชื่อบุคคลที่มีคุณสมบัติเหมาะสมในการดำรงตำแหน่งกรรมการผ่านช่องทางโดยตรงกับเลขานุการบริษัทหรือหน่วยงานนักลงทุนสัมพันธ์
  หรือผ่านทางเว็บไซต์บริษัทฯ ระหว่างวันที่ 1 ตุลาคม 2556 จนถึงวันที่ 31 ธันวาคม 2556
  แต่ไม่มีผู้ถือหุ้นท่านใดเสนอรายชื่อบุคคลที่มีคุณสมบัติเหมาะสมในการดำรงตำแหน่งกรรมการมายังบริษัทฯ
  ดังนั้นคณะกรรมการสรรหาฯ (โดยไม่รวมกรรมการผู้มีส่วนได้เสียในการเสนอแต่งตั้งครั้งนี้)
  ได้พิจารณาถึงความเหมาะสมและประโยชน์สูงสุดแก่บริษัทฯ
  เห็นว่ากรรมการที่ครบกำหนดออกจากตำแหน่งตามวาระทั้ง 3 ท่านข้างต้น
  มีคุณสมบัติครบถ้วนตามที่ พ.ร.บ. บริษัทมหาชนฯ กำหนด และเป็นบุคคลผู้ทรงคุณวุฒิ มีความรู้
  ความสามารถ มีประสบการณ์ที่เป็นประโยชน์ต่อการดำเนินธุรกิจของบริษัทฯ มีวิสัยทัศน์ที่กว้างไกล
  ปฏิบัติงานในฐานะกรรมการที่ผ่านมาได้เป็นอย่างดี มีประวัติการเข้าร่วมประชุมที่ดี
  รวมถึงมีส่วนร่วมในการแสดงความเห็นที่เป็นประโยชน์ในที่ประชุม
  จึงได้เสนอต่อที่ประชุมคณะกรรมการบริษัท ครั้งที่ 1/2557 วันที่ 28 มกราคม 2557
  เพื่อเห็นชอบการเสนอแต่งตั้งกรรมการที่ครบวาระจำนวน 3
  ท่านเป็นกรรมการบริษัทต่อไปอีกวาระหนึ่ง ก่อนนำเสนอที่ประชุมสามัญผู้ถือหุ้นประจำปี 2557
  ในวันที่ 29 เมษายน 2557 เพื่อพิจารณาอนุมัติแต่งตั้ง

2) กำหนดค่าเบี้ยประชุมสำหรับคณะกรรมการบริษัท และคณะกรรมการตรวจสอบ สำหรับปี 2557
และกำหนดค่าบำเหน็จกรรมการและกรรมการบริหารสำหรับปี 2556
พร้อมทั้งหลักเกณฑ์ในการจัดสรรเสนอต่อคณะกรรมการบริษัทเพื่อขออนุมัติต่อที่ประชุมสามัญผู้ถือหุ้นประจำปี
2557
ทั้งนี้การพิจารณาค่าตอบแทนของกรรมการบริษัทและกรรมการตรวจสอบนั้นได้พิจารณาให้สอดคล้องกับหน้าที่และความรับผิดชอบต่อผลการดำเนินงานของบริษัทฯ
โดยมีการเปรียบเทียบกับอัตราค่าตอบแทนของบริษัทที่อยู่ในกลุ่มธุรกิจเดียวกันซึ่งอ้างอิงตามรายงานผลการสำรวจค่าตอบแทนกรรมการและผู้บริหารของบริษัทจดทะเบียนของตลาดหลักทรัพย์แห่งประเทศไทย
เพื่อให้มีความเหมาะสมและโปร่งใส

คณะกรรมการสรรหาฯ
ได้รายงานผลการปฏิบัติงานต่อคณะกรรมการบริษัทเพื่อรับทราบอย่างสม่ำเสมอ โดยในรอบปี 2556
คณะกรรมการสรรหาฯ
ได้ปฏิบัติงานที่ได้รับมอบหมายจากคณะกรรมการบริษัทอย่างเต็มความสามารถด้วยความระมัดระวัง
รอบคอบ โปร่งใสและเป็นอิสระ เพื่อประโยชน์สูงสุดของบริษัทฯ ผู้ถือหุ้น
และผู้มีส่วนได้เสียอื่นๆอย่างเหมาะสมแล้ว

(นายรุ่งโรจน์ แสงศาสตรา)

ประธานกรรมการสรรหาและพิจารณาผลตอบแทน

เอกสารแนบ 6 : ข้อมูลอื่นๆ

-   สรุปการเปิดเผยข้อมูลผ่านระบบของตลาดหลักทรัพย์แห่งประเทศไทย ในปี 2556

  --------- ------------ -----------------------------------------------------
  รายการที่   วัน / เวลา    หัวข้อเรื่อง

  1         02/01/2556   แจ้งการลาออกจากตำแหน่งกรรมการบริษัทฯ
            17:58        

  2         29/01/2556   สรุปผลการดำเนินงานของบจ.และรวมของบริษัทย่อย ประจำปี 2555
            17:16        (F45-3) (ก่อนตรวจสอบ)

  3         29/01/2556   งบการเงินรายปี 2555 (ก่อนตรวจสอบ)
            17:17        

  4         29/01/2556   ชี้แจงผลการดำเนินงานและนำส่งงบการเงิน ปี 2555 (ก่อนตรวจสอบ)
            17:18        

  5         29/01/2556   ประกาศจ่ายปันผลไตรมาส 4/2555 และแต่งตั้งกรรมการบริษัทฯ
            17:19        

  6         19/02/2556   สรุปผลการดำเนินงานของบจ.และรวมของบริษัทย่อย ประจำปี 2555
            17:39        (F45-3)

  7         19/02/2556   งบการเงินรายปี 2555
            17:40        

  8         19/02/2556   กำหนดวันประชุมสามัญผู้ถือหุ้นประจำปี 2556
            17:42        

  9         21/03/2556   แจ้งเผยแพร่หนังสือนัดประชุมผู้ถือหุ้นประจำปี 2556 ทางเว็บไซต์บริษัท
            17:22        

  10        23/04/2556   สรุปผลการดำเนินงานของบจ.และรวมของบริษัทย่อย ไตรมาสที่ 1/2556
            18:18        (F45-3) (ก่อนสอบทาน)

  11        23/04/2556   งบการเงินไตรมาสที่ 1/2556 (ก่อนสอบทาน)
            18:20        

  12        23/04/2556   ชี้แจงผลการดำเนินงานและนำส่งงบการเงินไตรมาส 1/2556
            18:23        (ก่อนสอบทาน)

  13        23/04/2556   แจ้งมติคณะกรรมการครั้งที่ 3/2556 และประกาศจ่ายเงินปันผล
            18:25        

  14        23/04/2556   แจ้งมติที่ประชุมสามัญผู้ถือหุ้นประจำปี 2556 (ครั้งที่ 1/2556)
            18:27        

  15        07/05/2556   แจ้งเปิดเผยรายงานการประชุมสามัญประจำปีผู้ถือหุ้น ครั้งที่ 1/2556
            17:09        ทางเว็บไซต์

  16        09/05/2556   สรุปผลการดำเนินงานของบจ.และรวมของบริษัทย่อย ไตรมาสที่ 1/2556
            17:51        (F45-3)

  17        09/05/2556   งบการเงินไตรมาสที่ 1/2556
            17:51        

  18        23/07/2556   ชี้แจงผลการดำเนินงานและนำส่งงบการเงินไตรมาสที่ 2/2556
            17:34        (ก่อนสอบทาน)

  19        23/07/2556   สรุปผลการดำเนินงานของบจ.และรวมของบริษัทย่อย ไตรมาสที่ 2/2556
            17:34        (F45-3)(ก่อนสอบทาน)

  20        23/07/2556   งบการเงินไตรมาสที่ 2/2556 (ก่อนสอบทาน)
            17:35        

  21        23/07/2556   แจ้งมติที่ประชุมคณะกรรมการบริษัทครั้งที่ 4/2556 และประกาศจ่ายปันผล
            17:37        

  22        09/08/2556   สรุปผลการดำเนินงานของบจ.และรวมของบริษัทย่อย ไตรมาสที่ 2/2556
            17:02        (F45-3)

  23        09/08/2556   งบการเงินไตรมาสที่ 2/2556
            17:03        

  24        27/09/2556   ขอเชิญผู้ถือหุ้นเสนอระเบียบวาระ AGM ประจำปี 2557
            13:11        ล่วงหน้าและเสนอชื่อบุคคลเพื่อเข้ารับการเลือกตั้งเป็นกรรมการบริษัทฯ

  25        22/10/2556   ชี้แจงผลการการดำเนินงานและนำส่งงบการเงินไตรมาสที่ 3/2556
            17:04        (ก่อนสอบทาน)

  26        22/10/2556   สรุปผลการดำเนินงานของบจ.และรวมของบริษัทย่อย ไตรมาสที่ 3/2556
            17:05        (F45-3) (ก่อนสอบทาน)

  27        22/10/2556   งบการเงินไตรมาสที่ 3/2556 (ก่อนสอบทาน)
            17:06        

  28        22/10/2556   แจ้งมติที่ประชุมคณะกรรมการบริษัทฯครั้งที่ 5/2556
            17:07        และประกาศจ่ายปันผล

  29        08/11/2556   สรุปผลการดำเนินงานของบจ.และรวมของบริษัทย่อย ไตรมาสที่ 3/2556
            17:15        (F45-3)

  30        08/11/2556   งบการเงินไตรมาสที่ 3/2556
            17:16        
  --------- ------------ -----------------------------------------------------

คณะกรรมการบริษัทฯ มีนโยบายเปิดเผยข้อมูลผ่านระบบของตลาดหลักทรัพย์แห่งประเทศไทย
อย่างสม่ำเสมอภายในกำหนดและตรงเวลา พร้อมทั้งส่งสำเนาเอกสารประกอบ (ถ้ามี) ให้ทาง
กลต.ด้วยทุกครั้ง

-   ผลคะแนนการประเมินผลการปฏิบัติหน้าที่ของกรรมการ

วิธีการประเมิน

1. เพื่อใช้ประเมินการปฏิบัติหน้าที่ของคณะกรรมการทั้งคณะ
หัวข้อที่ใช้ประเมินการทำหน้าที่ของกรรมการ
หมายความถึงการทำหน้าที่ของกรรมการแต่ละคนโดยไม่เจาะจงว่าเป็นกรรมการรายหนึ่งรายใดเพียงรายเดียว

  2. ใช้วิธีการให้คะแนน
  เพื่อให้คณะกรรมการสามารถเปรียบเทียบผลประเมินในแต่ละหัวข้อหรือเปรียบเทียบผลประเมินของแต่ละปีได้

  ------------------------------------------- ------------------ --------- ---------
  หัวข้อประเมิน                                  ผลคะแนนการประเมิน             

                                              ปี 2556             ปี 2555    ปี 2554

  1. โครงสร้างและคุณสมบัติของคณะกรรมการ           98%                90%       91%

  2. บทบาท หน้าที่ และความรับผิดชอบของคณะกรรมการ   98%                93%       94%

  3. การประชุมคณะกรรมการ                       99%                98%       98%

  4. การทำหน้าที่ของกรรมการ                      97%                98%       97%

  5. ความสัมพันธ์กับฝ่ายจัดการ                      99%                98%       94%

  6. การพัฒนาตนเองของกรรมการและการพัฒนาผู้บริหาร   94%                97%       94%

  จำนวนกรรมการ (คน)                           9                  8^(*)     9
  ------------------------------------------- ------------------ --------- ---------

  *ปี 2555 กรรมการทั้งคณะ 9 คน มี 1 ท่าน ลาออก ณ วันที่ 31 ธันวาคม 2555

-   สรุปวาระการประชุมของคณะกรรมการบริษัทในปี 2556

+--------------------------------------+-----+-----+-----+-----+-----+
| ในการประชุมคณะกรรมการบริษัทฯ รวมทั้งสิ้น 5  | ค   | ค   | ค   | ค   | ค   |
| ครั้ง มี                                | รั้งที่ | รั้งที่ | รั้งที่ | รั้งที่ | รั้งที่ |
|                                      | 1   | 2   | 3   | 4   | 5   |
| วาระเพื่อพิจารณา 6 วาระ                 |     |     |     |     |     |
+--------------------------------------+-----+-----+-----+-----+-----+
| 1. ผลการดำเนินงานสำหรับไตรมาส          |    |     |    |    |    |
+--------------------------------------+-----+-----+-----+-----+-----+
| 2. การจ่ายเงินปันผลระหว่างกาล            |    |     |    |    |    |
+--------------------------------------+-----+-----+-----+-----+-----+
| 3. งบประมาณรายจ่ายลงทุนงวดปี และ        |    |     |     |    |     |
| ครึ่งปีหลัง (Revised)                    |     |     |     |     |     |
+--------------------------------------+-----+-----+-----+-----+-----+
| 4.                                   |     |    |     |     |     |
| กำ                                   |     |     |     |     |     |
| หนดวันประชุมผู้ถือหุ้นและวาระการประชุมประจำปี |     |     |     |     |     |
| 2556                                 |     |     |     |     |     |
+--------------------------------------+-----+-----+-----+-----+-----+
| 5. แต่งตั้งผู้สอบบัญชีประจำปี 2556           |     |    |     |     |     |
+--------------------------------------+-----+-----+-----+-----+-----+
| 6. รายงานของคณะกรรมการตรวจสอบ        |     |    |    |    |    |
+--------------------------------------+-----+-----+-----+-----+-----+
| วาระเพื่อทราบ 1 วาระ                   |     |     |     |     |     |
+--------------------------------------+-----+-----+-----+-----+-----+
| 1.การเปลี่ยนแปลงการถือหุ้น DCC ของกรรมการ |    |     |    |    |    |
+--------------------------------------+-----+-----+-----+-----+-----+

-   สรุปงานพบปะนักลงทุนและการเปิดเผยข้อมูลของฝ่ายนักลงทุนสัมพันธ์ ประจำปี 2556

แผนงานของฝ่ายนักลงทุนสัมพันธ์ ได้มีการจัดพบปะกับนักลงทุนรายย่อย นักลงทุนสถาบัน
และนักวิเคราะห์ ต่อเนื่องตลอดทั้งปี 2556 โดยได้นำเสนอผลงานการดำเนินงาน ฐานะการเงิน
คำอธิบายและวิเคราะห์ของฝ่ายจัดการ (Management Discussion & Analyst)
ตลอดจนแนวโน้มในอนาคตโดยวิธีเปิดโอกาสให้มีการพบปะพูดคุยกับนักลงทุนทั้งในและต่างประเทศ
ที่สำนักงานใหญ่ของบริษัทฯ โดยแบ่งเป็น กลุ่มย่อยๆ รวมกว่า 40 ครั้ง
ซึ่งสามารถดูรายละเอียดข้อมูลประกอบได้ที่ www:dynastyceramic.com หัวข้อ
“นักลงทุนสัมพันธ์” และยังมีการจัดให้ข้อมูลข่าวสารต่างๆ เพิ่มเติมอีกหลายช่องทาง ดังสรุป :

  ------------ ------- ------------------------------ ------------- -----------
  DATE         TIME    Topic                          Focus Group   PLACE

  12/02/2013   14:00   ANALYST MEETING 4Q/2012        Analyst       DCC Head
                                                      Meeting       Office

  01/03/2013   13:00   Thai Infrastructure Day //     RoadShow      TISCO Tower
                       Deutsche TISCO                               

  18/04/2013   14:00   Interview from Info quest News Interview     DCC Head
                       Center                                       Office

  24/04/2013   08:30   Phone Interview from Money     Phone         DCC Head
                       Channel                        Interview     Office

  07/05/2013   14:30   Opportunity Day Quarter.1/2013 Opportunity   SET
                                                      Day           

  14/05/2013   14:00   ANALYST MEETING 1Q/2013        Analyst       DCC Head
                                                      Meeting       Office

  03/09/2013   14:00   ANALYST MEETING 2Q/2013        Analyst       DCC Head
                                                      Meeting       Office
  ------------ ------- ------------------------------ ------------- -----------

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2556

  ------------------------- ---------------- ---------------- --------------- --------------
  รายการที่                   ชื่อบริษัทผู้จ่าย       ชื่อผู้สอบบัญชี        สังกัด            ค่าสอบบัญชี (บาท)

  1                         บมจ.ไดนาสตี้       นายสมคิด เตียตระกูล บจก.แกรนท์ ธอนตัน 725,000
                            เซรามิค                                            

  2                         บมจ.ไทล์ท้อป       นายสมคิด เตียตระกูล บจก.แกรนท์ ธอนตัน 425,000
                            อินดัสตรี้                                            

  3                         บจ.พิค แอนด์ เปย์   นายสมคิด เตียตระกูล บจก.แกรนท์ ธอนตัน 380,000

  4                         บจ.เมืองทอง       นายสมคิด เตียตระกูล บจก.แกรนท์ ธอนตัน 315,000
                            เซรามิค                                            

  5                         บจ.เวิลด์ไวด์       นายสมคิด เตียตระกูล บจก.แกรนท์ ธอนตัน 185,000
                            เซรามิค                                            

  รวมค่าตอบแทนจากการสอบบัญชี                                                     2,030,000
  ------------------------- ---------------- ---------------- --------------- --------------

ค่าตอบแทนจากการสอบบัญชี (Audit fee)

ค่าบริการอื่น (nom-audit fee)

สำหรับค่าบริการอื่น (non-audit fee)
ในรอบปีบัญชีที่ผ่านมาบริษัทและบริษัทย่อยไม่มีการใช้บริการอื่นจากสำนักงานสอบบัญชีที่ผู้สอบบัญชีสังกัด
และจากบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด

ข้อมูลข้างต้น

 ถูกต้องครบถ้วนแล้ว ทั้งนี้
ข้าพเจ้าขอยืนยันว่าไม่มีข้อมูลการให้บริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้นไม่ถูกต้อง

 ไม่ครบถ้วน กล่าวคือ
........................................................................................................................................

................................................................................................................................................................................

เมื่อปรับปรุงข้อมูลข้างต้น (ถ้ามี) แล้ว
ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้า สังกัดและบุคคลหรือกิจการที่เกี่ยวข้องกับข้าพเจ้า
และสำนักงานสอบบัญชีดังกล่าวที่ถูกต้องครบถ้วน

ลงชื่อ....................................................

(นายสมคิด เตียตระกูล)

สังกัด บริษัท แกรนท์ ธอนตัน จำกัด

ผู้สอบบัญชีของกลุ่ม บริษัท ไดนาสตี้ เซรามิค จำกัด(มหาชน)

Together, We go

[]